# 如來力經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若所有法，彼彼意解作證，悉皆如來無畏智所生。若比丘來為我聲聞，不諂、不偽、質直心生，我則教誡、教授，為其說法。 ^n2

晨朝為彼教誡、教授說法，至日中時得勝進處；若日暮時為彼教誡、教授說法，至晨朝時得勝進處。 ^n3

如是教授已，彼生正直心：實則知實，不實知不實，上則知上，無上則知無上；當知、當見、當得、當覺者，皆悉了知，斯有是處，謂五學力、十種如來力。 ^n4

何等為五學力？ ^n5a

謂信力、精進力、念力、定力、慧力。 ^n5b

如來十種力。何等為十？ ^n6a

謂是處非處如實知，如上十力廣說。 ^n6b

若有來問處非處智力者，如如來處非處智，等正覺所知所見所覺，為彼記說。 ^n7a

乃至漏盡智力，亦如是說。 ^n7b

諸比丘！處非處智力者，我說是定非不定。 ^n8a

乃至漏盡智者，我說是定非不定。 ^n8b

定者正道，非定者邪道。」 ^n9

佛說此經已，諸比丘聞佛所說，歡喜奉行。
覺支相應^n10
