# 爪土經

如是我聞：一時，佛住舍衛國祇樹給孤獨園。 ^n1

爾時，世尊以爪抄土，告諸比丘：「於意云何？我爪上土多，為大地土多？」 ^n2

比丘白佛：「世尊！爪上土甚少少耳，其大地土無量無數，不可為比。」 ^n3

佛告諸比丘：「如是眾生能數數，下至彈指頃，於一切眾生修習慈心者，如甲上土耳。其諸眾生不能數數，下至如彈指頃，於一切眾生修習慈心者，如大地土。是故諸比丘！常當數數於一切眾生修習慈心。」 ^n4

佛說此經已，諸比丘聞佛所說，歡喜奉行。^n5
