# 覺眠經

如是我聞：一時，佛住舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。時彼天子說偈問佛：
幾人於覺眠？幾人於眠覺？
幾人取塵垢？幾人得清淨？ ^n2

爾時，世尊說偈答言：
五人於覺眠，五人於眠覺，五人取於垢，五人得清淨。 ^n3

時彼天子復說偈言：
久見婆羅門，逮得般涅槃，一切怖已過，永超世恩愛。 ^n4

時彼天子聞佛所說，歡喜隨喜，稽首佛足，即沒不現。
〔阿練若憍慢，修福日夜增，云何得大力，何物生歡喜，
遠至強親逼，日夜有損減，思惟及眠寤。〕^n5
