# 不善法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若比丘，若不欲令惡不善法生者，唯有信善法；若信〔退減〕者，不信永住，諸不善法則生。 ^n2a

乃至欲令惡不善法不生者，唯有精進、慚、愧、慧。若精進、慚、愧、慧力退減，惡慧永住者，惡不善法則生。 ^n2b

若比丘依於信者，則離不善法，修諸善法。 ^n3a

依精進、慚、愧、慧者，則離不善法，修諸善法。」 ^n3b

佛說此經已，諸比丘聞佛所說，歡喜奉行。^n4
