# 瞋恚燈油灑經

如是我聞：一時，佛住〔波羅奈〕國仙人住處鹿野苑中。 ^n1

乃至我於路中，見一大身眾生，舉體火然，乘虛而行，啼哭號呼，受諸苦痛。 ^n2

乃至佛告諸比丘：「此眾生者，過去世時，於此〔波羅奈〕城，為自在王第一夫人。與王共宿，起瞋恚心，以然燈油灑王身上，緣斯罪故，已地獄中受無量苦。地獄餘罪，今得此身，續受斯苦。 ^n3

諸比丘！如大目揵連所見，真實不異，當受持之。」 ^n4

佛說是經已，諸比丘聞佛所說，歡喜奉行。^n5
