# 一七一

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有二法與凡夫人，得大功德，成大果報，得甘露味，至無為處。
云何為二法？供養父母，是謂二人獲大功德，成大果報。
若復供養一生補處菩薩，獲大功德，得大果報。
是謂比丘！施此二人獲大功德，受大果報，得甘露味，至無為處。
是故，諸比丘！常念孝順供養父母。如是，諸比丘！當作是學！」 ^n3

爾時，諸比丘聞佛所說，歡喜奉行！^n4
