# 四法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若有成就四法者，當知是須陀洹。何等為四？ ^n2

謂於佛不壞淨，於法、僧不壞淨，聖戒成就。 ^n3

是名四法成就者，當知是須陀洹。」 ^n4

佛說此經已，諸比丘聞佛所說，歡喜奉行。 ^n5

如不分別說，如是分別：比丘、比丘尼、式叉摩尼、沙彌、沙彌尼、優婆塞、優婆夷，成就四法者，當知是須陀洹，一一經如上說。^n6
