# 二四

我聲聞中第一比丘，樹下坐禪，意不移轉，所謂狐疑離曰比丘是。
苦身露坐，不避風雨，所謂婆蹉比丘是。
獨樂空閑，專意思惟，所謂陀素比丘是。
著五納衣，不著榮飾，所謂尼婆比丘是。
常樂冢間，不處人中，所謂優多羅比丘是。
恆坐草蓐，日福度人，所謂盧醯甯比丘是。
不與人語，視地而行，所謂優鉗摩尼江比丘是。
坐起行步，常入三昧，所謂刪提比丘是。
好遊遠國，教授人民，所謂曇摩留支比丘是。
喜集聖眾，論說法味，所謂迦淚比丘是。」
狐疑婆蹉離，陀蘇婆優多，盧醯優迦摩，息曇摩留淚。^n6
