# 沙門婆羅門經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：如上說。 ^n2

差別者：「諸比丘若我於此信根、信根集、信根滅、信根滅道跡不如實知者，我終不得於諸天魔、梵，沙門、婆羅門中，為出、為離，心離顛倒，亦不得成阿耨多羅三藐三菩提。 ^n3a

如信根，精進根、念根、定根、慧根，亦如是說。 ^n3b

諸比丘！我於此信根，正智如實觀察故，信根集、信根滅、信根滅道跡正智如實觀察故，我於諸天魔、梵，沙門、婆羅門眾中，為出、為離，心離顛倒，成阿耨多羅三藐三菩提。 ^n4a

如信根，精進、念、定、慧根，亦如是說。」 ^n4b

佛說此經已，諸比丘聞佛所說，歡喜奉行。^n5
