# 聚經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「說不善聚者，謂五蓋，是為正說。
所以者何？ ^n2a

純一不善聚者，所謂五蓋。何等為五？謂貪欲蓋、瞋恚、〔睡眠〕、掉悔、疑蓋。 ^n2b

說善法聚者，所謂八聖道，是名正說。
所以者何？ ^n3a

純一滿淨善聚者，謂八聖道。何等為八？謂正見、正志、正語、正業、正命、正方便、正念、正定。」 ^n3b

佛說此經已，諸比丘聞佛所說，歡喜奉行。^n4
