# 觸因經

如是我聞：一時，佛住王舍城迦蘭陀竹園。 ^n1

爾時，尊者羅睺羅往詣佛所，稽首禮足，退坐一面，白佛言：「世尊！云何知、云何見，我此識身及外境界一切相，得無有我、我所見、我慢、繫著、使？」 ^n2

佛告羅睺羅：「有三受：苦受、樂受、不苦不樂受。 ^n3

此三受，何因？何集？何生？何轉？ ^n4

謂此三受，觸因、觸集、觸生、觸轉。彼彼觸因，彼彼受生，若彼彼觸滅，彼彼受亦滅、止、清涼、沒。 ^n5

如是知、如是見，我此〔識身〕及外境界一切相，得無有我、我所見、我慢、繫著、使。」 ^n6

佛說此經已，尊者羅睺羅聞佛所說，歡喜奉行。^n7
