# 一○六

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「於此眾中，我不見一法修行已，多修行已，成地獄行，餓鬼、畜生行。若生人中，口氣臭惡，為人所憎，所謂妄語。
諸比丘！若有人妄言、綺語、鬥亂是非，便墮地獄、畜生、餓鬼中。所以者何？以其妄語故也。
是故，諸比丘！常當至誠，莫得妄語。是故，諸比丘！當作是學！」 ^n3

爾時，諸比丘聞佛所說，歡喜奉行！^n4
