# 善說法經

如是我聞：一時，佛住舍衛國祇樹給孤獨園。 ^n1

爾時，有異比丘來詣佛所，頭面禮足，卻住一面，白佛言：「如世尊所說〔善說法〕，云何名為〔善說法〕？」 ^n2

佛告比丘：「善哉！善哉！汝今欲知如來所說〔善說法〕義耶？」 ^n3

比丘白佛：「唯然，世尊！」 ^n4

佛告比丘：「諦聽！善思！當為汝說。」 ^n5

佛告比丘：「若於色，說是生厭、離欲、滅盡、寂靜法者，是名〔善說法〕。 ^n6a

若於受、想、行、識，說是生厭、離欲、滅盡、寂靜法者，是名〔善說法〕。是名如來所說〔善說法〕。」 ^n6b

時彼比丘聞佛所說，踊躍歡喜，作禮而去。^n7
