# 二淨法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有二淨法，能護世間。何等為二？所謂慚、愧。假使世間無此二淨法者，世間亦不知有父母、兄弟、姊妹、妻子、宗親、師長、尊卑之序，顛倒渾亂，如畜生趣。以有二種淨法，所謂慚、愧，是故世間知有父母、乃至師長、尊卑之序，則不渾亂如畜生趣。」 ^n2

爾時，世尊即說偈言：
世間若無有，慚愧二法者；違越清淨道，向生老病死。
世間若成就，慚愧二法者，增長清淨道，永閉生死門。 ^n3

佛說此經已，諸比丘聞佛所說，歡喜奉行。^n4
