# 善男子經

如是我聞：一時，佛住〔波羅奈〕仙人住處鹿野苑中。 ^n1

爾時，世尊告諸比丘：「若善男子，正信非家，出家學道，彼一切所應，當知四聖諦法。何等為四？謂知苦聖諦、知苦集聖諦、知苦滅聖諦、知苦滅道跡聖諦。 ^n2

是故，比丘！於四聖諦未無間等者，當勤方便，修無間等。」 ^n3

如此章句，一切四聖諦經，應當具說。 ^n4

佛說此經已，諸比丘聞佛所說，歡喜奉行。 ^n5

〔如知〕，如是見、如是無間等，悉應當說。 ^n6

又「三結盡，得須陀洹，一切當知四聖諦。何等為四？謂知苦聖諦、知苦集聖諦、知苦滅聖諦、知苦滅道跡聖諦。」 ^n7

如〔當知〕，如是當見、無間等。 ^n8

佛說此經已，諸比丘聞佛所說，歡喜奉行。 ^n9

「若三結盡，貪恚癡薄，得斯陀含，彼一切皆於四聖諦如實知故。何等為四？謂知苦聖諦、知苦集聖諦、知苦滅聖諦、知苦滅道跡聖諦。」 ^n10

如〔當知〕，如是當見、如是無間等，亦如是說。 ^n11

「五下分結盡，生般涅槃，阿那含不還此世，彼一切知四聖諦。何等為四？知苦聖諦，知苦集聖諦，知苦滅聖諦，知苦滅道跡聖諦。」 ^n12

如〔知〕，如是見、如是無間等，亦如是說。 ^n13

「若一切漏盡，無漏心解脫、慧解脫，見法自知作證：我生已盡、梵行已立、所作已作、自知不受後有，彼一切悉知四聖諦。何等為四？謂知苦聖諦、知苦集聖諦、知苦滅聖諦、知苦滅道跡聖諦。」 ^n14

如〔知〕，如是見、如是無間等，亦如是說。 ^n15

「若得辟支佛道證，彼一切知四聖諦故。何等為四？謂知苦聖諦、知苦集聖諦、知苦滅聖諦、知苦滅道跡聖諦。」 ^n16

如〔知〕，如是見、如是無間等，亦如是說。 ^n17

「若得無上等正覺，彼一切知四聖諦故。何等為四？謂知苦聖諦、知苦集聖諦、知苦滅聖諦、知苦滅道跡聖諦。」 ^n18

如〔知〕，如是見、如是無間等，亦如是說。 ^n19

佛說此經已，諸比丘聞佛所說，歡喜奉行。^n20
