# 婆醯迦經

如是我聞：一時，佛住舍衛國祇樹給孤獨園。 ^n1

時有異比丘，名婆醯迦，來詣佛所，稽首禮足，退坐一面，白佛言：「世尊！善哉世尊！為我說法」，如前《鬱低迦修多羅》廣說。 ^n2

差別者：「如是婆醯迦比丘！初業清淨，身身觀念住者，超越諸魔。 ^n3a

受、心、法法觀念住者，超越諸魔。」 ^n3b

時婆醯迦比丘聞佛說法教誡已，歡喜隨喜，作禮而去。獨一靜處，專精思惟，不放逸住，乃至不受後有。 ^n4

第二經亦如上說。 ^n5

差別者，如是比丘超越生死。（比丘經）^n6
