# 觸經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「緣種種界生種種觸，緣種種觸生種種受，緣種種受生種種愛。 ^n2

云何種種界？ ^n3

謂十八界：眼界、色界、眼識界，乃至意界、法界、意識界，是名種種界。 ^n4

云何緣種種界生種種觸，乃至云何緣種種受生種種愛？ ^n5

謂緣眼界生眼觸，緣眼觸生眼觸生受，緣眼觸生受生眼觸生愛。 ^n6a

耳、鼻、舌、身，意界緣生意觸，緣意觸生意觸生受，緣意觸生受生意觸生愛。 ^n6b

諸比丘！非緣種種愛生種種受，非緣種種受生種種觸，非緣種種觸生種種界；要緣種種界生種種觸，緣種種觸生種種受，緣種種受生種種愛。 ^n7

是名比丘！緣種種界生種種觸，緣種種觸生種種受，緣種種受生種種愛。」 ^n8

佛說此經已，諸比丘聞佛所說，歡喜奉行。^n9
