# 一切有經

如是我聞：一時，佛住舍衛國祇樹給孤獨園。 ^n1

時有生聞婆羅門，往詣佛所，面相問訊已，退坐一面，白佛言：「瞿曇！所謂一切有，云何一切有？」 ^n2

佛告生聞婆羅門：「我今問汝，隨意答我。婆羅門！於意云何？眼是有不？」 ^n3a

答言：「是有，沙門瞿曇！」 ^n3b

「色是有不？」 ^n3c

答言：「是有，沙門瞿曇！」 ^n3d

「婆羅門！有色、有眼識、有眼觸、有眼觸因緣生受──若苦、若樂、不苦不樂不？」 ^n3e

答言：「有，沙門瞿曇！」 ^n3f

耳、鼻、舌、身、意，亦如是說。 ^n4

如是廣說，乃至非其境界故。 ^n5

佛說此經已，生聞婆羅門聞佛所說，歡喜隨喜，從坐起去。^n6
