# 阿難經

如是我聞：一時，佛住舍衛國祇樹給孤獨園。 ^n1

爾時，世尊告尊者阿難曰：「若有諸外道出家來問汝言：阿難！世尊何故教人修諸梵行？如是問者，云何答乎？」 ^n2

阿難白佛：「世尊！若外道出家來問我言：阿難！世尊何故教人修諸梵行者，我當答言：為於色修厭、離欲、滅盡、解脫、不生故，世尊教人修諸梵行。 ^n3a

為於受、想、行、識，修厭、離欲、滅盡、解脫、不生故，教人修諸梵行。世尊！若有外道出家作如是問者，我當作如是答。」 ^n3b

佛告阿難：「善哉！善哉！應如是答。
所以者何？我實為於色修厭、離欲、滅盡、解脫、不生故，教人修諸梵行。 ^n4a

於受、想、行、識，修厭、離欲、滅盡、解脫、不生故，教人修諸梵行。」 ^n4b

佛說此經已，尊者阿難聞佛所說，歡喜奉行。^n5
