# 祠祀經

如是我聞：一時，佛住舍衛國祇樹給孤獨園。 ^n1

爾時，波斯匿王普設大會，為大會故，以千特牛行列〔繫柱〕；集眾供具，遠集一切諸異外道，悉來聚集。波斯匿王大會之處， ^n2

時有眾多比丘，亦晨朝著衣持缽，入舍衛城乞食。聞波斯匿王普設大會，如上廣說，乃至種種外道皆悉來集。聞已，乞食畢，還精舍，舉衣缽，洗足已，往詣佛所，稽首佛足，退坐一面，白佛言：「世尊！我等今日眾多比丘，晨朝著衣持缽，入舍衛城乞食，聞波斯匿王普設大會，如上廣說，乃至種種異道集於會所。」 ^n3

爾時，世尊即說偈言：
月月設大會，乃至百千數，不如正信佛，十六分之一。如是信法僧，慈念於眾生，彼大會之福，十六不及一。若人於世間，億年設福業，於直心敬禮，四分不及一。 ^n4

佛說此經已，諸比丘聞佛所說，歡喜奉行。^n5
