# 取經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我憶宿命，未成正覺時，獨一靜處，專精禪思，如上廣說。 ^n2a

差別者：譬如載樵十束、二十束、三十束、四十束、五十束、百束、千束、百千束，積聚燒然，作大火聚。 ^n2b

若復有人增其乾草、樵薪，諸比丘！於意云何？此火相續，長夜熾然不？」 ^n2c

比丘白佛言：「如是，世尊！」 ^n2d

「如是諸比丘！於所取法，味著、顧念、心縛著，增其愛緣取，取緣有，乃至純大苦聚集。 ^n2e

諸比丘！若彼火聚熾然，不增樵草，諸比丘於意云何？彼火當滅不？」 ^n3a

答言：「如是，世尊！」 ^n3b

「如是諸比丘！於所取法，觀察無常、生滅、離欲、滅盡、捨離，心不顧念，縛著，愛則滅；愛滅則取滅，如是廣說乃至純大苦聚滅。」 ^n3c

佛說此經已，諸比丘聞佛所說，歡喜奉行。^n4
