# 摩訶利經

如是我聞：一時，佛住鞞舍離國獼猴池側重閣講堂。 ^n1

時有離車，名摩訶利，來詣佛所，稽首佛足，退坐一面，白佛言：「世尊！見天帝釋不？」 ^n2

佛答言：「見。」 ^n3

離車復問：「世尊！見有鬼似帝釋形以不？」 ^n4

佛告離車：「我知天帝釋；亦知有鬼似天帝釋；亦知彼帝釋法，受持彼法緣故，得生帝釋處。離車！帝釋本為人時，供養父母，乃至行平等捨。」 ^n5

爾時，世尊即說偈言：
供養於父母，及家之尊長，柔和恭遜辭，離麤言兩舌，調伏慳吝心，常修真實語。彼三十三天，見行七法者，咸各作是言：當來生此天。 ^n6

佛說此經已，時摩訶利離車聞佛所說，歡喜隨喜，作禮而去。^n7
