# 知識經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我不說一法不知、不識，而得究竟苦邊。 ^n2

云何不說一法不知、不識，而得究竟苦邊？ ^n3

謂不說於眼不知、不識而得究竟苦邊，若色、眼識、眼觸、眼觸因緣生受──內覺若苦、若樂、不苦不樂，亦復不說不知、〔不識〕而得究竟苦邊。 ^n4a

耳、鼻、舌、身、意，亦復如是。」 ^n4b

佛說此經已，諸比丘聞佛所說，歡喜奉行。^n5
