# 那婆佉多經

如是我聞：一時，佛住王舍城迦蘭陀竹園。 ^n1

時有眾多比丘，住支提山，一切皆修阿練若行，著糞掃衣，常行乞食。 ^n2

爾時那娑佉多河岸崩，殺三營事比丘。 ^n3

時支提山住天神而說偈言：
乞食阿練若，慎莫營造立，不見佉多河，傍岸卒崩倒，壓殺彼造立，營事三比丘。糞掃衣比丘，慎莫營造立，不見佉多河，傍岸卒崩倒，壓殺彼造立，營事三比丘。依樹下比丘，慎莫營造立，不見佉多河，傍岸卒崩倒，壓殺彼造立，營事三比丘。 ^n4

時彼天神說此偈已，即默然住。^n5
