# 迦磨經

如是我聞：一時，佛住迦毘羅越尼拘律樹園中。 ^n1

爾時，釋氏摩訶男，詣尊者迦磨比丘所，禮迦磨比丘足已，退坐一面，語迦磨比丘言：「云何尊者迦磨！學住者為即是如來住耶？為學住異、如來住異？」 ^n2

迦磨比丘答言：「摩訶男！學住異，如來住異。摩訶男！學住者，斷五蓋多住；如來住者，於五蓋已斷、已知，斷其根本，如截多羅樹頭，更不生長，於未來世成不生法。 ^n3

一時，世尊住一奢能伽羅林中。爾時，世尊告諸比丘：我欲於此一奢能伽羅林中，二月坐禪，汝諸比丘勿使往來，唯除送食比丘及布薩時。廣說如前，乃至無學現法樂住。 ^n4

以是故知，摩訶男！學住異，如來住異。」 ^n5

釋氏摩訶男聞迦磨比丘所說，歡喜從座起去。^n6
