# 斷法經

如是我聞：一時，佛住摩拘羅山。 ^n1

時有侍者比丘，名曰羅陀。 ^n2

爾時，世尊告羅陀言：「諸所有色，若過去、若未來、若現在，若內、若外，若麤、若細，若好、若醜，若遠、若近，彼一切當觀皆是斷法。 ^n3a

受、想、行、識，亦復如是。 ^n3b

多聞聖弟子如是觀者，於色生厭；於受、想、行、識生厭，厭故不樂，不樂故解脫，解脫知見：〔我生已盡〕、梵行已立、所作已作、自知不受後有。」 ^n4

佛說此經已，羅陀比丘聞佛所說，歡喜奉行。 ^n5

〔如〕觀察斷法，如是觀察滅法、觀察棄捨法、觀察無常法、觀察苦法、觀察空法、觀察非我法，觀察無常、苦、空、非我法，觀察病法、觀察癰法、觀察刺法、觀察殺法、觀察殺根本法，觀察病、癰、刺、殺、殺根本法，如是諸經，皆如上說。^n6
