# 三二

我聲聞中，第一比丘尼，自識宿命無數劫事，所謂拔陀迦毗離比丘尼是。
顏色端正，人所敬愛，所謂醯摩闍比丘尼是。
降伏外道，立以正教，所謂輸那比丘尼是。
分別義趣，廣說分部，所謂曇摩提那比丘尼是。
身著麁衣，不以為愧，所謂優多羅比丘尼是。
諸根寂靜，恆若一心，所謂光明比丘尼是。
衣服齊整，常如法教，所謂禪頭比丘尼是。
能雜種論，亦無疑滯，所謂檀多比丘尼是。
堪任造偈，讚如來德，所謂天與比丘尼是。
多聞博知，恩惠接下，所謂瞿卑比丘尼是。」
拔陀闍輸那，曇摩那優多，光明禪檀多，天與及瞿卑。^n2
