# 黠慧經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「何等為黠慧？為此苦聖諦如實知，此苦集聖諦、苦滅聖諦、苦滅道跡聖諦如實知，為不知耶？」 ^n2

諸比丘白佛：「如我解世尊所說，於四聖諦如實知者，此為黠慧。」 ^n3

佛告比丘：「善哉！善哉！於苦聖諦、苦集聖諦、苦滅聖諦、苦滅道跡聖諦如實知者，是則黠慧。 ^n4

是故，諸比丘！於四聖諦未無間等者，當勤方便，起增上欲，學無間等。」 ^n5

佛說是經已，諸比丘聞佛所說，歡喜奉行。^n6
