# 如實知見經

如是我聞：一時，佛住毘舍離耆婆拘摩羅藥師菴羅園。 ^n1

爾時，世尊告尊者阿難：「於眼當如實知、如實見。若眼，〔若〕色、眼識、眼觸、眼觸因緣生受──若苦、若樂、不苦不樂，彼亦如實知、如實見。 ^n2a

耳、鼻、舌、身、意，亦復如是。 ^n2b

彼如實知、如實見已，於眼生厭，若色、眼識、眼觸、眼觸因緣生受──若苦、若樂、不苦不樂，彼亦生厭。 ^n3a

耳、鼻、舌、身、意，亦復如是。 ^n3b

厭已不樂，不樂已解脫，解脫知見：我生已盡、梵行已立、所作已作、自知不受後有。」 ^n4

佛說此經已，諸比丘聞佛所說，歡喜奉行。^n5
