# 殿堂經

〔如是我聞：一時，佛住舍衛國衹樹給孤獨園。〕 ^n1

如須達長者所問，有異比丘問，亦如是說。 ^n2

唯譬有差別：「如有四登階道，昇於殿堂。若有說言：不登初階而登第二、第三、第四階，昇堂殿者，無有是處。所以名何？要由初階，然後次登第二、第三、第四階，得昇殿堂。 ^n3a

如是比丘！於苦聖諦未無間等，而欲於苦集聖諦、苦滅聖諦、苦滅道跡聖諦無間等者，無有是處。 ^n3b

譬如比丘！若有人言：以四階道昇於殿堂，要由初階，然後次登第二、第三、第四階，得昇殿堂，應作是說。
所以者何？要由初階，然後次登第二、第三、第四階，昇於殿堂，有是處故。 ^n4a

如是比丘！若言於苦聖諦無間等已，然後次第於苦集聖諦、苦滅聖諦、苦滅道跡聖諦無間等者，應作是說。
所以者何？若於苦聖諦無間等已，然後次第於苦集聖諦、苦滅聖諦、苦滅道跡聖諦無間等者，有是處故。」 ^n4b

佛說此經已，諸比丘聞佛所說，歡喜奉行。^n5
