# 禪經

如是我聞：一時，佛住王舍城迦蘭陀竹園。 ^n1

時有異比丘，獨一靜處禪思，念言：世尊說三受──樂受、苦受、不苦不樂受；又說諸所有受悉皆是苦，此有何義？ ^n2

是比丘作是念已，從禪起，往詣佛所，稽首禮足，退住一面，白佛言：「世尊！我於靜處禪思念言：世尊說三受──樂受、苦受、不苦不樂受；又說諸所有受悉皆是苦，此有何義？」 ^n3

佛告比丘：「我以一切行無常故，一切諸行變易法故，說諸所有受悉皆是苦。」 ^n4

爾時，世尊即說偈言：
知諸行無常，皆是變易法，故說受悉苦，正覺之所知。
比丘勤方便，正智不傾動，於諸一切受，黠慧能了知。
悉知諸受已，現法盡諸漏，身死不墮數，永處般涅槃。 ^n5

佛說是經已，諸比丘聞佛所說，歡喜奉行。^n6
