# 善知識經

如是我聞：一時，佛住王舍城夾谷精舍。 ^n1

爾時，尊者阿難亦在彼住。時尊者阿難，獨一靜處，禪思思惟，作如是念：半梵行者，所謂善知識、善伴黨、善隨從，非惡知識、惡伴黨、惡隨從。 ^n2

時尊者阿難從禪覺，往詣佛所，稽首禮足，退坐一面，白佛言：「世尊！我獨一靜處，禪思思惟，作是念：半梵行者，所謂善知識、善伴黨、善隨從，非惡知識、惡伴黨、惡隨從。」 ^n3

佛告阿難：「莫作是言：半梵行者，謂善知識、善伴黨、善隨從，非惡知識、惡伴黨、惡隨從！所以者何？ ^n4

〔純一滿淨〕，梵行清白，所謂善知識、善伴黨、善隨從，非惡知識、惡伴黨、惡隨從。 ^n5

我為善知識故，有眾生於我所，取念覺分，依遠離、依無欲、依滅、向於捨。 ^n6a

如是擇法覺分，精進、喜、猗、定、捨覺分，依遠離、依無欲、依滅、向於捨。 ^n6b

以是故當知，阿難！〔純一滿淨〕，梵行清白，謂善知識、善伴黨、善隨從，非惡知識、非惡伴黨、非惡隨從。」 ^n7

佛說此經已，諸比丘聞佛所說，歡喜奉行。^n8
