# 缽經

如是我聞：一時，佛住王舍城、多眾踐蹈曠野中。與五百比丘眾俱，而為說法，以五百缽置於中庭。 ^n1

爾時，世尊為五百比丘，說五受陰生滅之法。 ^n2

時魔波旬作是念：沙門瞿曇住王舍城、多眾踐蹈曠野中，與五百比丘俱，乃至說五受陰是生滅法。我今當往，為作留難。 ^n3

化作大牛，往詣佛所，入彼五百缽間。諸比丘即驅，莫令壞缽。 ^n4

爾時，世尊告諸比丘：「此非是牛，是魔波旬欲作嬈亂。」即說偈言：
色受想行識，非我及我所，若知真實義，於彼無所著。心無所著法，超出色結縛，了達一切處，不住魔境界。 ^n5

佛說此經已，諸比丘聞佛所說，歡喜奉行。^n6
