# 優陀那經

如是我聞：一時，佛住毘舍離耆婆拘摩羅藥師菴羅園。 ^n1

爾時，世尊說一切優陀那偈已，告尊者阿難：「眼無常、苦、變易、異分法，若色、眼識、眼觸、眼觸因緣生受──若苦、若樂、不苦不樂，彼亦無常、苦、變易、異分法。 ^n2a

耳、鼻、舌、身、意，亦復如是。 ^n2b

多聞聖弟子如是觀者，於眼得解脫，若色、眼識、眼觸、眼觸因緣生受，彼亦解脫。 ^n3a

耳、鼻、舌、身、意，法、意識、意觸、意觸因緣生受──若苦、若樂、不苦不樂，彼〔亦〕解脫。 ^n3b

我說彼解脫生老病死、憂悲惱苦。」 ^n4

佛說此經已，尊者阿難聞佛所說，歡喜奉行。^n5
