# 九二

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「受人利養甚為不易，令人不得至無為之處。所以然者，若彼師利羅比丘不貪利養者，不作爾許無量殺生，身壞命終，生地獄中。」 ^n3

爾時，世尊便說此偈：
受人利養重，壞人清白行；是故當制心，莫貪著於味。
師利以得定，乃至天帝宮；便於神通退，墮於屠殺中。 ^n4

諸比丘！當以此方便，知受人利養甚為不易。 ^n5

如是，比丘當作是學：未生利養心制令不生，已生此心求方便令滅。如是，諸比丘！當作是學！」 ^n6

爾時，諸比丘聞佛所說，歡喜奉行！^n7
