# 大熱經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「有大熱地獄，若眾生生於彼中，一向〔炯然〕。」 ^n2

時有異比丘，從座起，整衣服，為佛作禮，合掌白佛言：「如世尊說，此則大熱。世尊！唯此大熱，復有大熱過於此者，甚可怖畏，無有過上？」 ^n3

「如是比丘！此則大熱，亦更有大熱過於此者，甚可怖畏，無有過上。何等為更有大熱，甚可怖畏，過於此者？ ^n4

謂沙門、婆羅門，此苦聖諦不如實知，苦集聖諦、苦滅聖諦、苦滅道跡聖諦不如實知。如是乃至生老病死、憂悲惱苦大熱熾然，是名比丘大熱〔熾然〕，甚可怖畏，無有過者。 ^n5

是故，比丘！於四聖諦未無間等者，當勤方便，起增上欲，學無間等。」 ^n6

佛說此經已，諸比丘聞佛所說，歡喜奉行。^n7
