# 彼岸此岸經

如是我聞：一時，佛住王舍城迦蘭陀竹園。 ^n1

時有生聞婆羅門，來詣佛所，稽首佛足，退坐一面，白佛言：「瞿曇！所說此彼岸，云何此岸？云何彼岸？」 ^n2

佛告婆羅門：「殺生者謂此岸，不殺生者謂彼岸；邪見者謂此岸，正見者謂彼岸。」 ^n3

爾時，世尊即說偈言：
少有修善人，能度於彼岸，一切眾生類，所驅馳走此岸。
於此正法律，觀察法法相，此等度彼岸，摧伏死魔軍。 ^n4

爾時，生聞婆羅門聞佛所說，歡喜隨喜，從坐起去。 ^n5

〔如生聞婆羅門所問〕，如是異比丘所問、尊者阿難所問、佛問諸比丘三經亦如上說。^n6
