# 三界經

如是我聞：一時，佛住拘睒彌國瞿師羅園。 ^n1

爾時，瞿師羅長者詣尊者阿難所，稽首禮足，退坐一面，白尊者阿難：「所說種種界，云何名為種種界？」 ^n2

尊者阿難告瞿師羅長者：「有三界：色界、無色界、滅界，是名三界。」 ^n3

即說偈言：
若色界眾生，及住無色界，不識滅界者，還復受諸有。
若斷於色界，不住無色界，滅界心解脫，永離於生死。 ^n4

尊者阿難說是經已，瞿師羅長者歡喜隨喜，作禮而去。^n5
