# 計經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「計者是病、計者是癰、計者是刺。如來以不計住故，離病、離癰、離刺。 ^n2

是故，比丘！欲求不計住，離病、離癰、離刺者，彼比丘莫計眼我，我所、莫計眼相屬；莫計色、眼識、眼觸、眼觸因緣生受──內覺若苦、若樂、不苦不樂，彼亦莫計是我、我所、相在。 ^n3a

耳、鼻、舌、身、意，亦復如是。 ^n3b

比丘！如是不計者，則無所取，無所取故無所著，無所著故自覺涅槃：我生已盡、梵行已立、所作已作、自知不受後有。」 ^n4

佛說此經已，諸比丘聞佛所說，歡喜奉行。 ^n5

如眼等所說，餘一一事亦如是。^n6
