# 厭離經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「色無常，無常即苦，苦即非我，非我者亦非我所；如是觀者，名真實正觀。 ^n2a

如是受、想、行、識無常，無常即苦，苦即非我，〔非我者〕亦非我所；如是觀者，名真實正觀。 ^n2b

聖弟子如是觀者，厭於色，厭受、想、行、識；
厭故不樂，不樂故得解脫，解脫者真實智生：
我生已盡、梵行已立、所作已作、自知不受後有。」 ^n3

時諸此丘聞佛所說，歡喜奉行。^n4
