# 一○二

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「於此眾中，我不見一法修行已，多修行已，成地獄行，餓鬼、畜生行。若生人中，極為貧匱，衣不蓋形，食不充口，所謂劫盜也。
諸比丘！若有人意好劫盜，取他財物，便墮地獄、餓鬼、畜生中。若生人中，極為貧匱。所以然者，以斷他生業故。
是故，諸比丘！當學遠離不與取。如是，諸比丘！當作是學！」 ^n3

爾時，諸比丘聞佛所說，歡喜奉行！^n4
