# 奉事果報經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若比丘持戒、修德、慚愧，成真實法，見此人者，多得果報。若復聞者，若隨憶念者，隨出家者，多得功德，況復親近、恭敬、奉事！所以者何？ ^n2

親近、奉事如是人者，時時得聞深妙之法，得聞深法已，成就二正，身正及心正。 ^n3

方便修習定覺分，修習已修習滿足，乃至捨覺分修習滿足。」 ^n4

佛說此經已，諸比丘聞佛所說，歡喜奉行。^n5
