# 舍利弗問經

如是我聞：一時，佛住舍衛國祇樹給孤獨園。 ^n1

爾時，尊者舍利弗詣世尊所，稽首禮足，退坐一面，白佛言；「世尊！漏盡比丘有幾力？」 ^n2

佛告舍利弗：「漏盡比丘有八力。何等為八？ ^n3

謂漏盡比丘心順趣於離、流注於離、浚輸於離，順趣於出、流注於出、浚輸於出，順趣涅槃、流注涅槃、浚輸涅槃。 ^n4a

若見五欲，猶見火坑；如是見已，於欲念、欲受、欲著，心不永住。 ^n4b

修四念處； ^n4c

四正斷； ^n4d

四如意足； ^n4e

五根、五力； ^n4f

七覺分； ^n4g

八聖道分。」 ^n4h

佛說此經已，尊者舍利弗聞佛所說，歡喜奉行。 ^n5

如尊者舍利弗問經，如是異比丘問、佛問諸比丘經，亦如上說。^n7
