# 三界經

如是我聞：一時，佛住拘睒彌國瞿師羅園。 ^n1

爾時，瞿師羅長者詣尊者阿難所，稽首禮足，退坐一面，白尊者阿難：「所說種種界，云何為種種界？」 ^n2

尊者阿難答瞿師羅長者：「謂三種出界。云何三？謂從欲界出至色界，色界出至無色界，一切諸行、一切思想滅界，是名三出界。」 ^n3

即說偈言：
知從欲界出，超踰於色界，一切行寂滅，勤修正方便。
斷除一切愛，一切行滅盡，知一切有餘，不復轉還有。 ^n4

尊者阿難說是經已，瞿師羅長者歡喜隨喜，作禮而去。^n5
