# 鐵丸經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「譬如鐵丸投著火中，與火同色，盛著劫貝綿中。云何比丘！當速燃不？」 ^n2

比丘白佛：「如是，世尊！」 ^n3

佛告比丘：「愚癡之人，依聚落住，晨朝著衣持缽，入村乞食，不善護身，不守根門，心不繫念。若見年少女人，不正思惟，取其色相，起貪欲心，欲燒其心，欲燒其身，身心燒已，捨戒退減。是愚癡人，長夜當得非義饒益。 ^n4

是故，比丘！當如是學：善護其身，守護根門，繫念入村乞食，當如是學。」 ^n5

佛說此經已，諸比丘聞佛所說，歡喜奉行。^n6
