# 畢陵伽經

如是我聞：一時，佛住王舍城迦蘭陀竹園。 ^n1

時尊者阿那律陀，於摩竭提國人間遊行，到畢陵伽鬼子母住處宿。 ^n2

時尊者阿那律陀，夜後分時，端身正坐，誦《憂陀那》、《波羅延那》、《見真諦》、《諸上座所說偈》、《比丘尼所說偈》、《尸路偈》、《義品》、《牟尼偈》、《修多羅》，悉皆廣誦。 ^n3

爾時，畢陵伽鬼子夜啼，畢陵伽鬼子母，為其子說偈，呵止言：
畢陵伽鬼子，汝今莫得啼！當聽彼比丘，誦習法句偈。
若知法句者，能自護持戒，遠離於殺生，實言不妄語，
能自捨非義，解脫鬼神道。 ^n4

畢陵伽鬼子母說是偈時，畢陵伽鬼子啼聲即止。^n5
