# 釜經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「譬如士夫，晨朝以三百釜食惠施眾生，日中、日暮，亦復如是。第二士夫，時節須臾，於一切眾生修習慈心，乃至如牛乳頃，比先士夫，惠施功德所不能及，百分、千分、巨億萬分、算數譬類不得為比。 ^n2

是故，比丘！當作是學：時節須臾，於一切眾生修習慈心，下至如牛乳頃。」 ^n3

佛說此經已，諸比丘聞佛所說，歡喜奉行。^n4
