# 阿梨瑟吒經

如是我聞：一時，佛住舍衛國祇樹給孤獨園。 ^n1

時有比丘名阿梨瑟吒，詣佛所，稽首佛足，退坐一面，白佛言：「世尊！所謂甘露者，云何名為甘露？」 ^n2

佛告阿梨瑟吒：「甘露者，〔涅槃界〕名說，然我為有漏盡者，現說此名。」 ^n3

阿梨瑟吒比丘白佛言：「世尊！有道、有跡，修、習、多修習，得甘露法不？」 ^n4

佛告比丘：「有，所謂八聖道分，謂正見乃至正定。」 ^n5

佛說此經已，諸比丘聞佛所說，歡喜奉行。^n6
