# 眾生界經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「譬如大地草木，悉取為鏘，貫大海中一切水蟲，悉能貫不？」 ^n2

比丘白佛：「不能，世尊！所以者何？大海諸蟲種種形類，或〔極細〕不可貫，或極大不可貫。」 ^n3

佛告比丘：「如是，如是！眾生界無數無量。 ^n4

是故，比丘！於四聖諦未無間等者，當勤方便，起增上欲，學無間等。」 ^n5

佛說是經已，諸比丘聞佛所說，歡喜奉行。^n6
