# 惡法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有惡法、惡惡法；有真實法、真實真實法。諦聽！善思！當為汝說。 ^n2

云何為惡法？謂殺生乃至邪見，是名惡法。 ^n3

云何為惡惡法？謂自殺生，教人令殺，乃至自起邪見，復以邪見教人令行，是名惡惡法。 ^n4

云何為真實法？謂不殺生乃至正見，是名真實法。 ^n5

云何為真實真實法？謂自不殺生，教人不殺，乃至自行正見，復以正見教人令行，是名真實真實法。」 ^n6

佛說此經已，諸比丘聞佛所說，歡喜奉行。^n7
